Врз основа на член 13, став (1) од Законот за Државниот испитен центар („Службен весник на Република Македонија бр. 142/08, 148/09, 41/14, 55/16, 142/16 и 64/18) и член 5, став 1 од Правилникот за начинот, постапката и критериумите за избор на надворешни соработници и утврдување на висината на авторските надоместоци за други услуги на Државниот испитен центар, бр. 01-440/3 од 28.12.2022 година, бр. 01-176/3 од 1.3.2023 година и бр. 01-197/3 од 15.04.2024 година, а во врска со член 12, став 1 од Законот за обука и испит за директор на основно училиште, средно училиште, ученички дом и отворен граѓански универзитет за доживотно учење („Службен весник на Република Македонија“, бр. 10/15, 145/15, 192/15, 30/16, 120/18 и 140/18), Државниот испитен центар Скопје распишува

**ПОВТОРЕН ЈАВЕН КОНКУРС**
 **за избор на надворешен соработник –заменик на член на**

**Комисијата за полагање на испит за директор на основно училиште, средно училиште, ученички дом и отворен граѓански универзитет за доживотно учење**

Државниот испитен центар Скопје распишува повторен јавен конкурс за избор на надворeшен соработник- заменик на член на Комисијата за полагање на испит за директор на основно училиште, средно училиште, ученички дом и отворен граѓански универзитет за доживотно учење.

**Кандидатите** **треба да ги исполнуваат следниве услови:**

* да имаат завршено најмалку високо образование – VII/2 степен или 300 кредити според Европскиот кредитен трансфер систем (ЕКТС) од областите опфатени со модулите Примена на информатичко-компјутерската технологија при менаџирање во образованието/ Теорија на организација/ Луѓето во организацијата/ Директорот како педагошки раководител/Финансии/ Законодавство;
* да се вработени во високообразовна установа;
* да имаат најмалку 5 (пет) години работно искуство во воспитно-образовна или научна дејност и
* да имаат објавено стручни, односно научни трудови кои се во функција на соодветната област.

**Кандидатите задолжително ја доставуват следнава документација:**

* пополнета пријава (образецот на пријавата е поставен на веб-страницата [www.dic.edu.mк](http://www.dic.edu.mк));
* копија од уверението/дипломата за завршено најмалку високо образование – VII/2 степен или 300

кредити според Европскиот кредитен трансфер систем (ЕКТС) од областите опфатени со модулите Примена на информатичко-компјутерската технологија при менаџирање во образованието/ Теорија на организација/ Луѓето во организацијата/ Директорот како педагошки раководител/Финансии/ Законодавство, заверена на нотар;

* потврда за најмалку 5 (пет) години работно искуство во воспитно-образовна дејност или научна дејност во оригинал или во копија заверена на нотар;
* потврда дека се вработени во високообазовна установа;
* копија од првата страница од објавените стручни, односно научни трудови кои се во функција на соодветната област.

Изборот на надворешен соработник - заменик на член на Комисијата за полагање на испит за директор на основно училиште, средно училиште, ученички дом и отворен граѓански универзитет за доживотно учење се врши на начин и во постапка утврдена со Правилникот за начинот, постапката и критериумите за избор на надворешни соработници и утврдување на висината на авторските надоместоци и надоместоците за други услуги на Државниот испитен центар.

Комисијата за полагање на испит за директор на основно училиште, средно училиште, ученички дом и отворен граѓански универзитет за доживотно учење има мандат од 4 (четири) години.

Конкурсот трае заклучно до ден 29.11.2024 година.

Пополнетата пријава со потребната документација се доставува ИСКЛУЧИВО ПО ПОШТА со препорачана поштенска пратка, или со брза пошта на следнава адреса: Државен испитен центар – Скопје ул. „Васил Ѓоргов“ б.б. 1000 Скопје, со назнака „За јавен конкурс за надворешни соработници – членови на испитна комисија“.

Нема да бидат разгледувани следниве пријави:

- пријавите доставени по истекот на предвидениот рок;

- нецелосно пополнетите пријави;

- пријавите кон кои не е доставена предвидената документација;

- пријавите кои не се доставени по пошта со препорачана поштенска пратка, или со брза пошта.

**Дополнителни информации за конкурсот можат да се добијат на телефонскиoт броj 075 300 606, секој работен ден, од 10.00 часот до 14.00 часот.**

#

#  ДРЖАВЕН ИСПИТЕН ЦЕНТАР СКОПЈЕ